**John Petrucci** (\* 12. júl 1967, Long Island, New York) je americký rockový gitarista, člen a spoluzakladateľ progmetalovej kapely Dream Theater.

Je jedným z najlepších gitaristov takzvanej „mladej generácie" a obdivovaný najmä vďaka svojej perfektnej hracej technike a skladateľským schopnostiam. Dlhodobo spolupracuje s hudobným časopisom Guitar World. Absolvoval známu hudobnú školu Berklee College of Music v Bostone a žije v štáte New York s manželkou Renou Sands a tromi deťmi.

Od roku 1999 hrá John na gitarách značky Music Man (patriacej do divízie Ernie Ball), na modeloch, ktoré nesú jeho meno (signature model). V minulosti hral na gitarách Ibanez RG. Nezávisle od výrobcu gitár, Petrucci vždy používa snímače firmy DiMarzio.

Biografia
---------

John Petrucci sa narodil 12. júla 1967 v Kings Parku talianskej americkej rodine. Do kontaktu s gitarou prišiel prvýkrát, keď mal osem rokov. Všimol si totiž, že jeho staršia sestra mohla ísť spať neskôr, keďže cvičila na klavíri. Keď však jeho pokus byť dlhšie hore nevyšiel, o gitaru stratil záujem. Zobral ju do ruky v dvanástich rokoch, keď jeho rovesník keyboardista Kevin Moore ho pozval do svojej kapely. Skutočný začiatok jeho záujmu o gitaru možno datovať od tohto obdobia. Ako sám hovorí, všetky deti z okolia na nej hrali a zdalo sa, že to nie je zlá zábava. Dôležitým faktorom bola záľuba v hudbe, ktorou ho „nakazila" staršia sestra.

Petrucciho hudobná výchova sa začala na strednej škole, kde dostal niekoľko solídnych lekcií z teórie hudby. Neskôr na škole Berklee College of Music v Bostone študoval harmóniu a kompozíciu, kam chodil spolu so svojim priateľom z detstva, basgitaristom Johnom Myungom. Na škole sa spoznali s bubeníkom Mikom Portnoyom a spolu s Kevinom Moorom založili kapelu **Majesty**, ktorú neskôr premenovali na Dream Theater.  

John Petrucci je spolu s Jordanom Rudessom, keyboardistom Dream Theater, veľmi dôležitým členom a tvoria spolu jadro, vedenie kapely. Obaja sú členmi superskupiny Liquid Tension Experiment. Okrem toho, Petrucci nahrával aj s inými umelcami, napríklad Marty Friedman, Explorers Club alebo Periphery. 

Vydal inštruktážne video s názvom *Rock Discipline*, na ktorom ukazuje rôzne cvičenia pre gitaristov, alternate picking, sweep picking, rozklady akordov a iné techniky na rozvíjanie hry na gitaru. Má takisto svoju knihu *Guitar World presents John Petrucci's Wild Stringdom*, v ktorej sú jeho noty, ktoré písal pre časopis *Guitar World*.

V roku 2001 Joe Satriani a Steve Vai pozvali Petrucciho na populárne turné G3, na ktorom získal obrovské množstvo nových fanúšikov a ktoré ho inšpirovalo nahrať sólový album. 1. Marca 2005 vydal svoj inštrumentálny album *Suspended Animation*, ktorý obsahuje jeho osem skladieb, z ktorých tri zahral ešte na G3 2001. Petrucci sa zúčastnil na G3 tour aj v roku 2005, roku 2006, v roku 2007 išiel na G3 znovu a zahrá si aj na G3 2012.

Napísal tiež dve dvojminútové inštrumentálne skladby *Prologue* a *Epilogue* do hry *Digital Pinball: Necronomicon*.  

V súčasnosti žije John Petrucci v St. James (časť Smithtownu), v štáte New York. S jeho ženou Renou Sands, ktorá je gitaristkou v ženskej heavy metalovej kapele *Meanstreak*, má 3 deti, Samanthu, Reny a Kiaru. Zaujíma sa o bodybuilding a vo voľnom čase chodí do posilňovne.

Inšpirácia
----------

Medzi umelcov a skupiny, z ktorých tvorby John čerpal svoje rané inšpirácie, patrili okrem iných napríklad Yngwie Malmsteen, Iron Maiden, Randy Rhoads, Yes alebo Stevie Ray Vaughan. Fascinovala ho vysoká technická úroveň hry mnohých z nich. Keď sa stal v USA populárnym thrash metal, Petrucci sa zaujímal o tvorbu takých skupín ako Metallica alebo Queensryche. Keďže nemal ťažkosti s hraním tohto štýlu, sústredil sa na hru takých gitarových virtuózov ako Steve Morse, Steve Vai, Joe Satriani, Mike Stern, Eddie Van Halen, Al Di Meola či Alex Lifeson. Má však svoj charakteristický štýl.

Diskografia
-----------

Dream Theater, koncert v Paríži 2005
### Sólové albumy

* *Suspended Animation* (2005)
* Terminal Velocity (2020)

### S Dream Theater

**Štúdiové albumy**

* *When Dream and Day Unite* (1989)
* *Images and Words* (1992)
* *Awake* (1994)
* *A Change of Seasons (EP)* (1995)
* *Falling into Infinity* (1997)
* *Metropolis Pt. 2: Scenes from a Memory* (1999)
* *Six Degrees of Inner Turbulence* (2002)
* *Train of Thought* (2003)
* *Octavarium* (2005)
* *Systematic Chaos* (2007)
* *Black Clouds & Silver Linings* (2009)
* *A Dramatic Turn of Events* (2011)
* *Dream Theater* (2013)
* *The Astonishing* (2016)
* *Distance over Time* (2019)
* *A View from the Top of the World* (2021)

**Koncertné albumy**

* *Live at the Marquee* (1993)
* *Once in a LIVEtime* (1998)
* *Live Scenes from New York* (2001)
* *Live at Budokan* (2004)
* *Score* (2006)
* *Chaos in Motion 2007–2008* (2008)
* *Live at Luna Park* (2013)
* *Breaking the Fourth Wall* (2014)
* *Distant Memories - Live in London* (2020)

### S Liquid Tension Experiment

* *Liquid Tension Experiment* (1998)
* *Liquid Tension Experiment 2* (1999)

### S G3

* *G3: Live in Tokyo* (so Stevom Vaiom a Joeom Satrianim) (2005)

### S Jordanom Rudessom

* *An Evening with John Petrucci and Jordan Rudess* (2000)

### Ako Hosť

* Explorers Club - *Age of Impact* (1998)
* Jon Finn Group - *Wicked* (1998)
* Jordan Rudess - *Feeding the Wheel* (2001)
* Derek Sherinian - *Blood of the Snake* (2006)
* Marty Friedman - *Loudspeaker* (2006)
* Periphery - *Periphery II: This Time It's Personal* (2012)

### Iné

* *Working Man* - Various Artists (pocta skupine Rush) (1996)
* *Dragon Attack* - Various Artists (pocta skupine Queen) (1997)
* *Guitar Battle* - Various Artists (1998)

Iné projekty
------------

Commons
* Spolupracuj na Commons Commons ponúka multimediálne súbory na tému **John Petrucci**

Referencie
----------

1. ↑  Pod menom *Majesty* už vystupovala jedna jazzová formácia, preto dali názov svojej kapele Dream Theater, ktorý vymyslel otec bývalého bubeníka kapely, Mika Portnoya
2. ↑  *Damage Control*, *Lost Without You*, *Glasgow Kiss*
3. ↑  G3 2006 - turné v Južnej Amerike a v Austrálii - na oboch John Petrucci hral
4. ↑  John Petrucci bude hrať iba na jednom turné G3 2012, v Južnej Amerike. Druhé turné bude v Európe, na ktorom bude hrať namiesto Petrucciho Steve Vai.
5. ↑

Externé odkazy
--------------

* John Petrucci - oficiálna stránka

  


| * z
* d
* u
Dream Theater |
| --- |
| 
* **James LaBrie**
* **John Myung**
* **John Petrucci**
* **Mike Portnoy**
* **Jordan Rudess**

* Chris Collins
* Charlie Dominici
* Kevin Moore
* Derek Sherinian

 |
| Albumy a EP | 
* *When Dream and Day Unite*
* *Images and Words*
* *Awake*
* *A Change of Seasons*
* *Falling into Infinity*
* *Metropolis Pt. 2: Scenes from a Memory*
* *Six Degrees of Inner Turbulence*
* *Train of Thought*
* *Octavarium*
* *Greatest Hit (…and 21 Other Pretty Cool Songs)*
* *Systematic Chaos*
* *Black Clouds & Silver Linings*
* *A Dramatic Turn of Events*
* *Dream Theater*
* *The Astonishing*
* *Distance over Time*
* *A View from the Top of the World*

 |
| Koncertné albumy | 
* *Live at the Marquee*
* *Once in a LIVEtime*
* *Live Scenes from New York*
* *Live at Budokan*
* *Score*

 |
| Videá a DVD | 
* *Images and Words: Live in Tokyo*
* *5 Years in a Livetime*
* *Metropolis 2000: Scenes from New York*
* *Live at Budokan*
* *Score*

 |
| Single | 
* Pull Me Under
* Another Day
* Metropolis
* A Mind Beside Itself
* The Glass Prison
* Six Degrees of Inner Turbulence
* Stream of Consciousness
* Instrumedley

 |
| Súvisiace články | 
* Jelly Jam
* Liquid Tension Experiment
* MullMuzzler
* Nightmare Cinema
* OSI
* Platypus
* Transatlantic
* True Symphonic Rockestra
* YtseJam Records

 |

| * z
* d
* u
G3 |
| --- |
| Stáli členovia | 
* Joe Satriani
* Steve Vai

 |
| Hosťujúci gitaristi | 
* Eric Johnson
* Adrian Legg
* Kenny Wayne Shepherd
* Robert Fripp
* Michael Schenker
* Ulrich Roth
* John Petrucci
* Yngwie Malmsteen
* Paul Gilbert

 |
| Diskografia | 
* *G3: Live in Concert*
* *G3: Rockin' in the Free World*
* *G3: Live in Denver*
* *G3: Live in Tokyo*

 |

Autoritné údaje: * BnF: 10974542f
* GND: 139182136
* ISNI: 0000 0000 7103 5068
* LCCN: no2006097697
* NK ČR: js20011212029
* VIAF: 61537472
* WorldCat: lccn-no2006097697